**סיכום ועדת איכות סביבה וקיימות מתאריך 02.9.19:**

**נוכחים:**

**מר עופר לוי – סגן ראש העיר ויו"ר הועדה**

**גב' ירדן רוזן – מ"מ יו"ר הועדה לאיכות הסביבה**

**מר דרור בן עמי – חבר מועצה ומ"מ יו"ר הועדה לקיימות**

**מר עמרי משעלי – מנהל מדור חינוך סביבתי**

**גב' לירון מעוז – מנהלת מדור קיימות.**

**מר נועם רוסינסקי – בודק תכנית היחידה לאיכות הסביבה**

**גב' שלומית ליפשיץ – נציגת ציבור**

**גב' יונינה פדני – נציגת ציבור**

**גב' יעל פדר – נציגת ציבור**

**מר ג'ייקוב דמביצר – נציג ציבור**

**מר מיכה בראל – נציג ציבור**

**מר שמוליק יסין – נציג ציבור**

שלושת הנושאים: אורבני, שטחים פתוחים וטבע עירוני , ים ומצוקים.

לאחר הוועדה הראשונה בה עבדנו בשולחנות עגולים , החלטנו להתייחס לשיפור העיר ואיכות החיים בנושאים הבאים:

**בוועדה זו עסקנו באזור הים והמצוקים:**

ראוי לציין שהכנסת חוק עזר עירוני בנושא זה היא המפתח להצלחת התכנית:

פלסטיק וחד"פים בים-

**מתרחצים:**

א**.** לא לאפשר הכנסת כלים וסכו"ם חד פעמי לחופים ע"י אכיפה בחוף (אפשרות לסיירת ירוקה).

ב. מתקן מים קרים ושילוט המעודד מתרחצים למילוי של בקבוקים רב פעמיים.

ג. לשנות את המיקום של פחי המיחזור -להגדיל ולהנגיש את השימוש בהם.

ד. לשלט קיוסקים הסמוכים לחופי הים בשילוט לגבי הפחתה של שקיות וכוסות פלסטיק.

ה. להתקין מיכלי איסוף פסולת המותאמים לסביבה החופית.

**עסקים/מסעדות:**

א. קבלת הנחה ממסעדות למתרחצים שמגיעים עם כוס רב פעמית.

ב. בקבוקי סודה סטרים למילוי במסעדות ובקיוסקים.

ג. ליצור שת"פים עירוניים עם מסעדות החוף, סבסוד/פרסום עירוני וכו'.

ד. לחלק קשים למתרחצים רק בהינתן בקשה ספציפית (לעבוד עם קשים מחומר מתכלה).

ה. תו איכות ירוק לעסקים.

ו. הסברה + אכיפה במסעדות.

**קולטנים:**

1. חינוך והסברה לתלמידים ולתושבים.
2. פתרון טכנולוגי – מנגנוני סינון במתקן הקצה שיביאו הן לסינון הפסולת המגיעה מהעיר והן למעבר מים ללא סתימות.

**מצוקים:**

* סיורי פקחי ניקיון שינקו את המצוקים לעיתים קרובות יותר.
* שילוט מתאים .
* מכלי איסוף פסולת מותאמים.